Didake

Didake (yaani Mafundisho) ya Mitume Kumi na Wawili ni kimojawapo kati ya vitabu vya kale zaidi vya Ukristo, ambavyo viliandikwa na Mababu wa Kanisa na vinapatikana nje ya Biblia.

Kinakadiriwa kiliandikwa kati ya mwaka 70 na 150 BK katika mazingira ya Syria. Mwandishi wake hajulikani.

Kitabu kilipatikana tena mwaka 1873 huko Yerusalemu.

Lengo lake ni malezi ya Kikristo, yaani kupokeza mafundisho ya Mitume kwa katekesi juu ya maadili inayotofautisha "njia ya mauti" na "njia ya uzima", ikiwa na orodha ya vilema na maadili mema, ikifuatwa na matini ya liturujia na taratibu kuhusu ubatizo na ekaristi.

Sala iliyomo
Tunakushukuru, Baba yetu,
kwa mzabibu mtakatifu wa Daudi mtumishi wako,
uliotujulisha kwa njia ya Kristo Mwanao.
Utukufu ni wako hata milele…

Kama vile mkate huu uliomegeka ulitawanyika vilimani,
nao kisha kukusanywa umekuwa kitu kimoja,
vivyo hivyo Kanisa lako likusanywe toka mipaka ya dunia
katika ufalme wako:
kwa kuwa utukufu na nguvu ni vyako
kwa njia ya Yesu Kristo hata milele…

Tunakushukuru, Baba mtakatifu,
kwa ajili ya jina lako takatifu,
ulilolifanya likae mioyoni mwetu,
na pia kwa ajili ya ujuzi, imani na uzima usio na mwisho
ulivyotufunulia kwa njia ya Yesu Mwanao.
Utukufu ni wako hata milele.

Wewe, Baba mwenyezi, uliviumba vyote kwa ajili ya jina lako,
ukawajalia wanadamu chakula na kinywaji ili wakusifu;
lakini sisi umetuneemesha chakula na kinywaji cha kiroh
na cha uzima wa milele kwa njia ya Yesu Mwanao.

Kwanza tunakushukuru kwa kuwa u Mwenyezi.
Utukufu ni wako hata milele.

Ulikumbuke, Bwana, Kanisa lako,
uliokoe na kila uovu na kulikamilisha katika upendo wako,
Ulitakase na kulikusanya toka pepo nne
katika ufalme wako uliloliandalia;
kwa kuwa nguvu na utukufu ni vyako milele.

Neema ya Mungu itufikie na ulimwengu huu upite.
Hosana, Mwana wa Daudi!
Aliye mtakatifu aje, na asiye hivyo aongoke.
Maranatha! Amina!

Tafsiri ya Kiswahili
 Didakè yaani Mafundisho ya Mitume Kumi na Wawili na Waraka wa Mt. Klementi kwa Wakorinto, tafsiri ya B. Santopadre n.k. – ed. E.M.I. – Bologna (Italia) 1990 – ISBN 88-307-0321-4

Tazama pia
Mababu wa Kanisa

Marejeo
 Audet, Jean-Paul, La Didache, Instructions des Apôtres, J. Gabalda & Co., 1958.
 Draper, Jonathan, ed. 1996. The Didache in Modern Research (Leiden, New York and Cologne)
 Holmes, Michael W., ed., The Apostolic Fathers: Greek Texts and English Translations, Baker Academic, 1 Desemba 1999. ISBN 978-0-8010-2225-8
 Lightfoot, Joseph Barber, et al., Apostolic Fathers , London: Macmillan and Co. 1889.

Viungo vya nje
CCEL Greek text
Original Greek text
Greek text (Roman transliteration) 
Early Christian Writings: Didache
Catholic Encyclopedia 1908: Didache Source of some of the above text
Jewish Encyclopedia: Didache
Garrow on the Didache 
Didache translated by Richardson, Cyril C.
Didache translated by Charles H. Hoole.  - English translation hosted by about.com
didache.info
earlychurch.org.uk
CCEL: Teaching of the Twelve Apostles
upenn.edu
Didache translated by Schaff
Didache, The  in the 1911 Encyclopædia Britannica
The DIDACHE or DUAE VIAE : the handbook of instructions of some early pneumatic Jewish Christians

Jamii:Mababu wa Kanisa